
OR.ATXO 


Cotí multa sint quae vel alium quemlibet, in 
hac frequentia, in hoc splendore amplissimi con- 
ventus verba facturum commovere valeant etsi 
auctoritate fretum et viribus ingenü subni’xum, 
lamen habet causa mea novara quamdam et suam 
formidinem, qua mihi non mediocriter animum 
conturbari fateor, quod intelligo me ad dicendum 
consurgere, non modo ñeque auctoritate ñeque 
ingenio cum iis qui ante me dixerunt comparan- 

dum, sed etiam qui videri possim in munus feré 
alienum parum cum jure venisse. Supremum 
hunc locum, qui semper antea praeclariorum ma- 
gistrorum fuit, ipse nunc primum attingo, non 
justus, sed fortuitus et precarius orator. Itaque, 
cum ad dicendum aggrediar, vos deprecor, Or- 
natissimi Patres, ut me sic audiatis, non tamquam 
me litteratissimo ordini furto temporis inserere, 
rhetorumque nomini et oíficio per occasionem ir- 
repere voluerim, sed tamquam munus, ultró mi- 
hi commissum non petenti, quomodocumque sus- 
tinere debuerimj ut si onere nimio praegravata 
laboraverit iníirmitas mea, á me saltem aut pra- 
vae ambitionis aut inconsultae levitatis culpam 
abfuisse existimetis. 

Mihi argumentum hac annua solemnitate dig- 
num sollicité circumspicienti, nihil prius occurre- 
bat et animo obversabatur quam ingenuarum lit- 
terarum status atque progressus in Europa, ac 
praesertim in nostra Hispania. Dolendum certé 
ex animo est, Academici Patres, quod nostris 
hisce temporibus divina litteratorum scientia adeó 
labefactata ubicumque appareat, imó et corrupta, 
ut nihil feré novum, nihil dignum, amatorum 
contemplationi sese objiciat. Fuit quondam Ho- 




7 

meras, fuit Virgilius, fuit Horatius Flaccus, fuit 
Juvenalis, fuit Tacitus, fuit Demosthenes, fuit 
Marcus Tullius et ingens copia vatum, oratorum 
et litteratorum qui saeculo Augusti floruere, qui 
pulcherrimis Graeciae temporibus bonas litteras 
atque ingenuas artes summo cum splendore co- 
luerunt. Nunc vero ingenium humanum penitus 
esse exhaustum quodam modo licet aífirmare. Lit- 
terarias vias aut desertas, aut miserrimé infestatas 
videtis; nihil limatum, nihil veré monumentale 
evulgatur 5 atque in hac calamitosa inspirationum 
inopia, timendum reverá est ne suavibus littera- 
rum delectationibus in aeternum orbatos nos vi- 
deamus. 

Gogitanti mihi quaenam hujusce phoenomeni 
causae esse possent, duas praecipué inveni, atque 
illas detegere decrevi in hac solemni occasione, 
ante vos qui scientiarum sceptrum juremeritó 
obtinetis. 

Et primó quidem scire oportet, quia nemi- 
nem latet, hodiernos litteratores potiüs lucri cau¬ 
sa quam gloriae stimulo ingenuarum artium cam- 
pum saepé excolere. Oh! quam longé remota sunt 
illa témpora quibus Homerus Iliadam cecinit ar- 
tis amore purissimo tantummodó correptus! Vir- 

gilius quoque, Ovidius, Tacitus, Eschyles, So- 
phocles, Terentius, caeterique auctores qui mo- 
numenta litteraria posteritati ad nos usque le- 
garunt, dividas contemnebant, operis praetium 
numquam efflagitabant, atque gloriae spe, populi 
plausu solummodó compulsi mirabilia conficie- 
bant poemata, et opera in lucem prodibant quae 
veré linenda sunt cedro et levi servanda cupresso. 

Sic honor et nomen divinis vatibus atque 

Carminibus venit. 

Nunc vero, in hac nostra aerumnosa aetate, aerli¬ 
go et cura peculi auctorum ánimos imbuit, atque 
gloriae spes, populorum plausus pro nihilo feré 
habentur. 

Quadraginta abhinc annis domina Staél, quae 
óptimas artes haud infeliciter excoluit, jam aegré 
conquerebatur de egestate inspirationum quae in 
operibus litterariis sui temporis deprehendebatur. 
Sublimitatem atque magniíicentiam prout pote- 
rant fingebant auctores; reverá autem ampullosa 
verba, ritéque sonantes periodos,.... praetereaque 
nihil. Tanta fuit temporum angustia ut praeclaris- 
simus historiae dux, et forsan in arte politica pe- 
ritissimus (quamquam in Hispania nomen suum 
infausta memoria juremeritó recordemur) non 







invenit cantatorem suis dignum factis; non fuit 
novus Tyrtaeus qui heroico carmine strenua Na- 
poleonis arma modularetur. Nec mirum, A. PP., 
nec mirum equidém, namque ad canendum ne- 
cesse est ut adsit in vate stabilis intemerataque 
fides; atque illius viri gesta nullam veram fidem 
afferebant, nec praetereá, ut dixi, facile erat in- 
venire poetam fidibus plectroque potentem, qui 
sublimioris modulamirsa cantus resonaret. Specta- 
ta vero rerum eventa Musas quodam modo justi- 
ficarunt: é stylobate cecidit Colossus adversa for¬ 
tuna jactatus; nec ex illo restat nisi nomen, no- 
men autem quod immortale manebit. 

Horatius, insignis Horatius, qui humani cor- 
dis physiologiam indefessé perscrutabatur, rectis- 
simé scriptum nobis reliquit nimias sensuum vo- 
luptates ac immodicas bonorum curas numini lit- 
terario esse plañe inimicas. Nec immeritó certé, 
quia sensualia delectamenta phantasiae vigorem 
p enervant atque cordis sensilitatem obtundunt. 

Immoderatus opum amor omnes affectus genero¬ 
sos et sublimes avellit atque eradicat: animus hoc 
nunc uno nunc altero, laborans vitio, vel sensua- 
litate et avaritia simul turpiter corrosus, non po- 
test pulcherrimae naturae contemplationi atque 

ipsius armoniarum studio diligenter vacare. Phi- 
losophia saeculi proximé elapsi omnes gratas im- 
maginationis illusiones, omnes placidas mentis 
idaeas, omnes purissimos cordis aíFectus pedeten- 
tim delevit; humanum genus ad opes tantum ad- 
quirendas ex-professó fuisse creatum immaniter 
proclamavit; atque hisce dogmatibus, optimarum 
artium indoli é diámetro adversis, lethalem ictum 
litterario numini intulit. Non mirandum ergo si 
Dante, Ariostus, Tassus, Metastasius, Boccacius, 
Petrarca in nobili Italia successores vix relique- 
mnt. Non mirandum etiam quod celeberrimorum 
Galliae scriptorum, qui quondam nitidissime co- 
ruscarunt, levis memoria hodierna die solummo- 
dó extet: divina litterarum ars fabrili et feré me- 
chanicae arti nunc adaequatnr; litteratores illi qui 
temporaria et fugaci fama mérito vel immeritó 
gaudent, nomen suum garrulis scriptoribus com- 

modant atque bibliopolis vendunt. quid am* 

pliüs?... Hispaniam nostram consultó praetermit- 
tam; infandos etenim necesse foret renovare dolo¬ 
res si, ad nostram litterariae historiae auream 
aetatem evadens, ad praesentem usque obscuram 
et tenebrosam epocham submergendum nobis es- 
set. Eheu! quantum mutatus ab illo litterarum 

in Hispania status! Nauseas et sordes prae illo, si 
ingenium ingenio et artem arti opponeremus. 

Longum foret, Amplissime Doctorum Coetus, 
longum foret singulas quasque secundarias causas 
quae bonarum litterarum progressum hoc tempo- 
re repugnant minutatim investigare. Rerum pu- 
blicarum demens ardor, qui passiones frequenter 
accendit atque imperii et potestatis ambitionem 
misernmé gignit; regularum artis vecors con- 
temptus; classicorum auctorum injusta despicien- 
tia; praecox atque avidissima plausuum cupiditas 
in juvenibus; litteratorum in judicando et in com- 
ponendo perversa divisio quae artis castra in fac- 

tiones disjungit. totidem concausae sunt hujus- 

ce quem deploramus lamentabilis bonarum litte¬ 
rarum status. Sed in illis diutivis immorari per 
temporis angustian! non decet. Satis erit si alte¬ 
rara atque praecipuam ingenuarum artium deca- 
dentiae causam pro corónide indigitemus. 

Omnibus nota plañe est animorum proclivitas 
versus scientias quae naturales atque exactae nun- 
cupantur. Propensio haec, quae salubérrima rec- 
tissimé censetur, et quae innúmera commoda at¬ 
que beatitudinem quam materialem vocant pro- 
ducit, immaginationis nervum necessario avertit 

animumque ad novi generis contemplationes ex- 
tollit. — Absit verumtamen hoc á me piaculum 
ut naturalibus et mathematicis disciplinis quid- 
quam detrahere velim, bonasque litteras per alio- 
rum injuriam crescere videantur! Sit illis quoque 
suus honos; fayendum est omniam laboribus, 
ómnibus vitae bonis favendum; nullius industria 
laude sua fraudetur: sed nulli ita odiosé sibi pla- 
ceant, aut ita importuné suis gaudeant bonis, ut 
nostra rursüs non agnoscant. Ego enim ita me- 
cum animo meo s tatuó, cum universa ratio na tu¬ 
rne rerum sit dúplex, quae quidém corpore et 
mente constat, sitque dúplex omnis ratio studio- 
rum, ut alia circa corpora et ea quae corporibus 
accidunt versen tur, alia circa mentem et ea quae 
mens efíicit, ita statuo, inquam, hujus sortis esse 
nostrum laborem, ñeque á contemplanda et in- 
vestiganda natura rerum cessare. Illam vero con- 
templamur non qua parte vulgo patet, sed qua 
secreta magis et á sensibus remota est; non hae- 
remus circa materiam obviam et obnoxiam, quae 
certa locorum regione finiri et deprehendi possit; 
sed cogitationes hominum, sed ingenia sequimur, 
res extra visum, extra patentiam omnem positas. 
Dum audire et novisse juvat quidquid poesis aut 

mollius lusit, aut sublimáis spiravit, quidquid 
grandius sonuit eloquentia, quidquid philosophia 
aut solertius disputavit aut animosius divinavit, 
vim mentís vividam contemplamur per omnem 
aetatum seriem diffusam, imó ipsam humanita- 
tem, quae tempore et memoria constat. ¿Quid 
igitur aliud quam colimus partem alteram, sed 
meliorem et quasi divinara naturae rerum, quae 
cum m caeteris moveatur, in plantis crescat et 
vivat, m mutis animalibus vivat et sentiat, in ho- 
mme demum et sentit et cogitat, in homine vim 
suam consummavit, per quera ipsa se excolit, ip- 
sa m se intendit et est sui conscia? 

Haecsunt, Optimi Adolescentes, studia nostra: 
quae S1 veré sunt hominis, si tantam dignitatem 
habent quantam intelligi volo, voluptatemque si- 
mul cum digmtate conjunctam, mihi liceat ad illa 
coleada vos hortari, ut vobis nobilior elegantia 
morum et ingeniorum eontingat, altior vigeat in- 

ectus, vita ómnibus omamentis decórala flo- 
reat. 

Quamquam brevissimé, satis attamen dixi de 
causis quae luterana studia prostrata atque abjec- 
ta retment. Vestrúm igitur est, dilectissimi juve- 
neS ’ lllas ’ quantum in vobis sit, ardenter remo- 


14 

vere, atque nos juvare ut citó illucescant no vi 
dies quibus patriam litteraturam ad summum 
evectam faustissimé videamus. Artem pro solo 
artis amore colere debetis, namque si vilem mer- 
cedem statim quaeritis, conticebunt Musae, ni- 
hilque politum, nihilque durabile in lucem pro- 
dibitis. Artis regulas strictissimé obsérvate, ac 
praesertim in initio: vos exemplaria classica noc¬ 
turna vérsate manu, vérsate diurna; Garcilaso, 
Argensola, Lope de Vega, Iriarte, Moratin, Quin¬ 
tana attenté perlegite: Granada, Mariana, Cer¬ 
vantes, Quevedo, Isla, Jovelianos decies repe- 
titam lectionem commendo; locupletiores enim 
fructus ex eorum operibus feretis, quam ex aber- 
rationibus litterariis quae ad novam scholam at- 
tinent et quae bárbaro romanticismi nomine so- 
lent insigniri. Exactas et naturales disciplinas non 
abhorrete; sed si fortúnate vobis in delitiis sunt, 
sed si vobis fatum est illas intento animo prose- 
qui, scitote quod in ingenuis artibus diíficillimé 
excelletis; mediocritatem vix attingere vobis fas 
erit, atque vulgatum est horatianum illud: me- 
diocribus es se poetis non homines 3 non Di , non 
concessere columnae. 

Age, ergo, amici Auditores! nostratis littera- 

turae regenerado vobis est commendata; vestris 
etiam laboribus patriae fatum commendo. Respu¬ 
blica circumspicit unde novi exoriantur cives, con- 
silio, manu, industria, ingenio pollentes, quorum 
prudentia regatur, virtute defendatur, laboribus 
crescat, ñeque desint artium ornamenta et festi- 
vitas. Inter vos, bodie teneros adolescentes, adesse 
intelligo futuros excelientes viros, futuros artium 
et scientiarum praestantissimos duces, ómnibus 
quidem adhuc obscuros, Deo tantum notos qui 
fata disposuit, doñee sua quemque dies é medio 
suscitet claraque in luce collocatum ostendat. In 
hanc diem, in haec oílicia crescite! Citiüs quam 
pro vestra juvenili simplicitate existimatis illud 
aderit tempus quo vos, in virilem aetatem trans¬ 
criptos, patrum atque magistrorum labori succe- 
dere oportebit: tune vestrum erit jam adulti ro- 
boris fidem praestare; tune quam parenlibus et 
magistris pietatem debetis exsolvetis Patriae, Pa¬ 
triae, cujus vel solum nomen omnem beneficio- 
rum memoriam, rationem ofíiciorum omnem com- 
plectitur. 


DIXI. 

